**ΜΟΥΣΙΚΟ ΣΧΟΛΕΙΟ ΗΡΑΚΛΕΙΟΥ Γούρνες, 27 Μαρτίου 2019**

**Αριθμ. πρωτ. Φ23/156/26-03-2019**

**Θέμα: Προκήρυξη εκδήλωσης ενδιαφέροντος για Εκπαιδευτική Επίσκεψη της**

**Γ΄ τάξης Γυμνασίου του Μουσικού Σχολείου Ηρακλείου στην Αργολίδα.**

O Διευθυντής του Μουσικού Σχολείου Ηρακλείου, έχοντας υπόψη την υπ’ αριθ. 33120/ΓΔ4/28-02-2107 (ΦΕΚ 681/τεύχος δεύτερο ) Απόφαση του Υπουργού Παιδείας με θέμα «Εκδρομές-Εκπαιδευτικές Επισκέψεις μαθητών και μαθητριών Δημοσίων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας», προκηρύσσει την εκδήλωση ενδιαφέροντος, από τα Ταξιδιωτικά Γραφεία, για τη διοργάνωση τριήμερης εκπαιδευτικής επίσκεψης της Γ΄ τάξης Γυμνασίου με προορισμό την Αργολίδα, από **09-05- 2019** (βράδυ) έως **13-05-** **2019** (πρωί).

*Προβλεπόμενος αριθμός συμμετεχόντων*: **36** μαθητές/τριες και **3** συνοδοί.

Η προσφορά θα πρέπει να περιέχει και να εξασφαλίζει τα παρακάτω:

1. **Μεταφορά** με πλοίο των Μινωικών Γραμμών ή της ΑΝΕΚ/Blue Star Ferries (να δοθεί τιμή και με τις δύο εταιρείες) σε καμπίνες από το Ηράκλειο προς τον Πειραιά και επιστροφή και οδικώς από τον Πειραιά προς το Νομό Αργολίδας (Ναύπλιο, Άργος, Επίδαυρος, Μυκήνες) και αντιστρόφως .

2. **Τουριστικό λεωφορείο** που θα είναι στη διάθεση του σχολείου για όλες τις μετακινήσεις (στο Νομό Αργολίδας και μέσα στην Αθήνα) κατά τη διάρκεια της εκπαιδευτικής επίσκεψης το οποίο πρέπει να διαθέτει όλες τις προβλεπόμενες από τη νομοθεσία προδιαγραφές (έλεγχος από ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, κλιματισμό κλπ). Επίσης πρέπει να έχει όλες τις προδιαγραφές ασφάλειας για τη μετακίνηση μαθητών (ζώνες ασφαλείας, έμπειρους οδηγούς).

3. **Δύο (2) διανυκτερεύσεις με πρωινό** (10 και 11 Μαΐου), σε ξενοδοχείο 3 ή 4 αστέρων, στο Τολό ή στο Άργος ή στο Ναύπλιο. Τα δωμάτια των μαθητών/τριών να είναι τρίκλινα ή τετράκλινα, με κρεβάτια, όχι ράντζα, και των συνοδών καθηγητών/τριών μονόκλινα. Στην προσφορά πρέπει να αναφέρεται ρητά η κατηγορία και το όνομα του ξενοδοχείου.

4. **Δωρεάν συμμετοχή** απόρων μαθητών/τριών.

5. **Ξεναγό** στους αρχαιολογικούς χώρους Μυκηνών και Επιδαύρου.

6. **Ιατρική φροντίδα** κατά την διάρκεια της επίσκεψης.

7. **Υποχρεωτική Ασφάλιση** Ευθύνης Διοργανωτή, όπως ορίζει η κείμενη νομοθεσία καθώς και **πρόσθετη ασφάλιση** για περίπτωση ατυχήματος ή ασθένειας μαθητή ή συνοδού καθηγητή.

8. **Αποδοχή** από το Γραφείο **ποινικής ρήτρας** σε περίπτωση αθέτησης των όρων του συμβολαίου από τη μεριά του (κατάθεση εγγυητικής επιστολής με ποσό που θα καθορίσει το σχολείο).

9. **Αντιμετώπιση** της περίπτωσης που δεν θα πραγματοποιηθεί η εκδρομή λόγω ανωτέρας βίας.

**Παροχές που δεν αναφέρονται ρητά στην παρούσα προκήρυξη δεν λαμβάνονται υπόψη και δεν γίνονται δεκτές τυχόν διαμαρτυρίες ή ενστάσεις για τον λόγo αυτό.**

Για τις παραπάνω υπηρεσίες ζητείτα**ι η τελική συνολική τιμή (με ΦΠΑ) της επίσκεψης, αλλά και η επιβάρυνση ανά μαθητή.**

Με την προσφορά θα πρέπει να κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το **ειδικό σήμα λειτουργίας**, το οποίο πρέπει να βρίσκεται σε ισχύ.

Στο φάκελο επίσης της προσφοράς πρέπει να υπάρχει απαραιτήτως **CD** σε **ηλεκτρονική μορφή (doc ή pdf),** για να είναι εύκολη η ανάρτησή της στο διαδίκτυο, καθώς και βεβαίωση κράτησης εισιτηρίων και ξενοδοχείου.

Κατάθεση προσφορών μέχρι την **Τετάρτη, 03 Απριλίου 2018** και ώρα **14:30** στο γραφείο του Διευθυντή του Μουσικού Σχολείου Ηρακλείου.

Η αξιολόγηση των προσφορών θα γίνει την επόμενη ημέρα **Πέμπτη, 04 Απριλίου** **2019** και ώρα **12:00** στο γραφείο του Διευθυντή του Μουσικού Σχολείου από την αρμόδια επιτροπή.

Θα επιλεγεί η οικονομικότερη προσφορά που θα ανταποκρίνεται πλήρως στα παραπάνω.

Ο Διευθυντής

Γεώργιος Λιναρδάκης